《呈晏制干二首》
宋代·度正

忆昔归来自建溪，徘徊拟岘访前题。
江山秀伟钟灵杰，文物光辉焕斗奎。
历数儒绅真冀北，推源宗派孕江西。
凤雏骥子今如许，称兕公堂傥许跻。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。